চলিত বিত্তীয় বৰ্ষৰ তৃতীয়টো ত্ৰৈমাসিক কালত (অক্টোবৰ-ডিচেম্বৰ) দেশৰ মুঠ ঘৰুৱা উৎপাদনৰ উন্নয়নৰ হাৰে ৭ বছৰৰ ভিতৰত নিম্ন পৰ্য্যায়লৈ গতি কৰিছে।
ৰাষ্ট্ৰীয় পৰিসংখ্যা কাৰ্য্যালয়ে ২৮ ফেব্ৰুৱাৰিত প্ৰকাশ কৰা তথ্যত এই সময়ছোৱাত উন্নয়নৰ হাৰ মাত্ৰ ৪.৭ শতাংশ বুলি কোৱা হৈছে। যোৱাটো ত্ৰৈমাসিকত (জুলাই-ছেপ্টেম্বৰ) এই হাৰ আছিল ৫.১ শতাংশ।
আনহাতে যোৱা বছৰ এই সময়ছোৱাত (অক্টোবৰ-ডিচেম্বৰ) বিকাশৰ হাৰ আছিল ৫.৬ শতাংশ।
পৰিসংখ্যামতে, দেশৰ মূল উৎপাদন খণ্ডবোৰত ক্ৰমাগতভাৱে বিকাশৰ হাৰ হ্ৰাস পাই অহা দেখা গৈছে। আনহাতে বিদ্যুৎ, গেছ, পানী যোগান খণ্ডৰ গ্ৰছ ভেলু এডেড বিকাশৰ হাৰ ০.৭ শতাংশলৈ হ্ৰাস পাইছে।
উল্লেখযোগ্য যে কেন্দ্ৰীয় বিত্ত মন্ত্ৰী নিৰ্মলা সীতাৰমণে অলপতে কৈছিল যে দেশৰ অৰ্থনীতি সংকটত পৰা নাই আৰু দেশ এতিয়াও ৫ ত্ৰিলিয়ন ডলাৰৰ অৰ্থনীতিৰ দিশত আগ বাঢ়ি আছে।
কেন্দ্ৰীয় বাজেট দাখিলৰ সময়ত সীতাৰমণে ২০২১ বিত্তীয় বৰ্ষৰ বাবে মুঠ ঘৰুৱা উৎপাদনৰ হাৰ নিম্নতম ১০ শতাংশ প্ৰক্ষেপ কৰিছিল।
প্ৰকাশ পোৱা আন এটা তথ্যত কোৱা হৈছে যে ৮টা মূল উদ্যোগৰ (বিদ্যুৎ, ষ্টীল, শোধনাগাৰৰ উৎপাদন, খাৰুৱা তেল, চিমেণ্ট, প্ৰাকৃতিক গেছ আৰু ৰাসায়নিক সাৰ) বাৰ্ষিক বিকাশৰ হাৰ ২.২ শতাংশ বুলি কোৱা হৈছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
